Diari Oficial de la Generalitat Valenciana


Sumari del DOGV 3772, del 15-06-2000 (2000/4991)

RESOLUCIÓ de 9 de juny de 2000, del director general de Personal de la Conselleria de Cultura i Educació, per la qual es regula la prova d'acreditació dels coneixements de castellà per als aspirants en els processos selectius convocats per les ordres de 10 d'abril de 2000, per a ingrés al cos de mestres i al cos de professors d'Ensenyament Secundari i professors tècnics de Formació Professional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3772

Data del DOGV
:   15-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4991


Data del document
:   09-06-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * examen
    * personal docent
    * concurs administratiu
    * llengua oficial

RESOLUCIÓ de 9 de juny de 2000, del director general de Personal de la Conselleria de Cultura i Educació, per la qual es regula la prova d'acreditació dels coneixements de castellà per als aspirants en els processos selectius convocats per les ordres de 10 d'abril de 2000, per a ingrés al cos de mestres i al cos de professors d'Ensenyament Secundari i professors tècnics de Formació Professional. [2000/F4991]
  
De conformitat amb el que disposa la base 7.1 de les ordres de 10 d'abril de 2000 (DOGV de 13 d'abril), per les quals es convoca concurs oposició per a ingrés en el cos de mestres i procediments selectius d'ingrés i accés als cossos docents de professors d'Ensenyament Secundari i professors tècnics de Formació Professional, amb caràcter previ a la realització de les proves de la fase d'oposició, els aspirants que no posseïsquen la nacionalitat espanyola hauran d'acreditar els coneixements de castellà. Queden exempts de fer esta prova els qui estiguen en possessió del Diploma Superior d'Espanyol com a Llengua Estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del Certificat d'Aptitud d'Espanyol per a Estrangers expedit per les escoles oficials d'idiomes o del títol de Llicenciat en Filologia Hispànica o Romànica.
  
El certificat corresponent o, si escau, la fotocòpia compulsada del títol del diploma, serà aportat per l'aspirant en la documentació que acompanya la sol·licitud per a prendre part en el procés selectiu.
  
Per tant, esta Direcció General de Personal ha resolt:
  
Primer
  
Convocar els aspirants que s'indiquen en l'annex I a la realització de la prova d'acreditació de coneixements de castellà el dia 19 de juny, a les 10.00 hores, a l'Escola Oficial d'Idiomes de València, carrer del Pla de la Saïdia, número 19, de València.
  
Segon
  
Les proves constaran dels exercicis següents:
  
Examen escrit. Constarà de dues parts:
  
1r. Prova de gramàtica i lèxic. Dictat. Temps màxim de durada: 60 minuts.
  
2n. Lectura d'un text literari del segle XX: respondre preguntes de comprensió i vocabulari. Temps màxim de durada: 60 minuts.
  
Examen oral:
  
1r. Lectura, resum i opinió d'un text periodístic.
  
2n. Debat amb el tribunal d'un tema relacionat amb el text llegit. Temps màxim de durada: 15 minuts.
  
Tercer
  
Nomenar el tribunal que ha de valorar estes proves, que figura com a annex II d'esta resolució. Als membres d'este tribunal els serà d'aplicació el que disposa la base cinquena de les ordres de 10 d'abril de 2000 per als òrgans de selecció.
  
Quart
  
La prova es qualificarà d'apte o no apte, i serà necessari obtenir la valoració d'apte per a passar a realitzar les proves de la fase d'oposició. El tribunal farà pública la qualificació de tots els participants als taulers d'anuncis del centre on actuen.
  
Cinqué
  
Contra la present resolució, que posa fi a la via administrava, d'acord amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb la disposició addicional quinze de la Llei 6/1997, de 14 d'abril, podrà interposar-se potestativament un recurs de reposició davant la Direcció General de Personal en el termini d'un mes comptat des de l'endemà de la seua publicació, o interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació.
  
València, 9 de juny de 2000.- El director general de Personal: José Cano Pascual.
  
Annex I
  
DNI Cognoms Nom
  
S4747327I Bia Platas Alejandro
  
C2339359R Bousquet Olivier Michel Jean
  
W4122631G Carroll Susan Agnes Nicol Jaap
  
B5600821W Emonds Ward Emiel Alois
  
O7324697C Grimes Jonathan
  
H0804924F Ingram Geoffrey
  
D9452795K Kopiske Gisela Elvira
  
B0765428D Lallart Philippe
  
P3920513O Miller Karin Maria
  
R7650887C Sfamurri Balaguer Olivier
  
A7830322Z Troutman Jones Janine Renate
  
Annex II
  
Tribunal
  
Presidenta: Asunción Pallarés Delgado de Molina.
  
Vocal 1: Julio Bayarri Martínez.
  
Vocal 2: Teresa Pelluz Requeno.
  
Vocal 3: María Rodríguez Castilla.